Rolandas Valiūnas

Rolandas Valiūnas (g. 1965 m. sausio 13 d. Kybartuose, Vilkaviškio rajonas) – Lietuvos verslo teisininkas ir visuomenės veikėjas, verslo teisės ir įmonių advokatas, bendrovių valdymo (Corporate Governance) specialistas, advokatų kontoros „Ellex Valiūnas ir partneriai“ („Ellex Valiunas“) steigėjas ir vadovaujantysis partneris, Tailando garbės konsulas, Lietuvos meno mecenatas ir kolekcininkas, Lietuvos meno pažinimo centro TARTLE įkūrėjas, meno albumų leidėjas.

 Biografija 

1971–1982 m. mokėsi Marijampolės 5-ojoje vidurinėje mokykloje, kurią baigė aukso medaliu. [1982]-1989 m. Vilniaus universiteto (VU) Teisės fakultete baigė vienpakopes teisės studijas ir įgijo teisininko kvalifikaciją, diplomuotas teisininkas. 1983-1985 m. atliko karinę tarnybą kariuomenėje.

Studijavo Londono universiteto „Queen Mary & Westfield“ koledže (D. Britanijoje, 1994 m.), JAV ir tarptautinės teisės akademijoje Dalase (1996 m.). 1999–2000 m. Baltic Management Institute baigė magistro studijų programą aukščiausio lygio vadovams („Executive MBA“). 2000 m. Vytauto Didžiojo universitetas Tarptautinio Verslo administravimo magistras (EMBA). 2011 m. Mokymai Harvardo teisės mokykloje: Lyderiavimas teisės srityje.

Nuo 1989 m. Vilniaus 1-osios advokatų kontoros teisininkas, nuo 1990 m. advokatas. 1991–1992 m. advokatų kontoros „Foresta“ advokatas. 1991-1992 metais Lietuvoje vystantis verslui Lietuvoje, su kolegomis advokatais nusprendė specializuotis verslo teisėje ir konsultuoti užsienio kapitalo įmones bei verslininkus, įsteigė advokatų kontorą, teikiančią išskirtinai verslo teisines konsultacijas. 

Nuo 1992 m. Rolandas Valiūnas vadovavo advokatų kontorai „Lideika, Petrauskas, Valiūnas ir partneriai“. 2004 m. kontoros pavadinimas pasikeitė į „LAWIN“, o 2015 m. „Ellex Valiūnas ir partneriai“ (sutr. „Ellex Valiunas“). Veiklos specializacija – įmonių įsigijimai ir susijungimai,bendros įmonės, įmonių valdymas. 

Kaip verslo teisės advokatas minimas įvairiuose tarptautiniuose teisės leidiniuose („IFLR 1000“; „Chambers Europe“; „Legal 500“). Chambers Global 2025: nurodomas tarp verslo labiausiai vertinamų advokatų dėl konsultacijų strateginio lygio bei tarptautinių sandorių klausimais, neapibrėžtų vien teise. Rolandas Valiūnas buvo Lietuvos advokatų tarybos nariu (1999-2002 m.), pirmininko pavaduotoju (2002-2005 m.), pirmuoju Lietuvos jaunųjų advokatų asociacijos prezidentu (1994-1997 m.), Tarptautinės advokatų sąjungos (Union Internationale des Avocats, UIA) viceprezidentu (1991-2000 m.), Vilniaus Senamiesčio „Rotary“ klubo prezidentu (2008-2009 m.). Nuo 2004 m. Baltic Management Institute Valdybos pirmininkas.

Skaito pranešimus teisinėmis ir vadybos temomis įvairiose konferencijose (Lietuvoje ir užsienyje). Aktyviai dalyvauja daugybėje visuomeninių organizacijų, komisijų ir asociacijų Lietuvoje bei užsienio institucijose. Buvo IBA teisės verslo konferencijos Vilniuje pirmininkas. Teisinių publikacijų ir leidinių autorius bei bendraautoris. 

Aktyviai dirba pritraukdamas investicijų į Lietuvą, teikia patarimus dėl investicinės aplinkos gerinimo įvairioms valstybės institucijoms ir įstaigoms.Buvęs „Investuok Lietuvoje“ valdybos narys (2015-2018 m.). Vadovauja asociacijai „Investuotojų forumas“, Valdybos pirmininkas (nuo 2007 m.) Lietuvos pramoninkų konfederacijos (LPK) viceprezidentas (nuo 2020 m.). Dirbo įvairiose darbo grupėse.

Kolekcionuoja paveikslus, žemėlapius, ginklus. 2018 m. atidarė Lietuvos meno pažinimo centrą Tartle. Išleido įvairius meno albumus:

 Kartografijos albumas „Delineatio Lituae“ (2009 m.)
 Meno albumas „Peizažo erdvė“ (I tomas, 2010 m.) 
 Kartografijos albumas „Lituania in Atlantibus“ (2011 m.)
 Meno albumas „Ne vien grožis“ (2012 m.)
 Meno albumas „Peizažo erdvė“ (II tomas, 2013 m.)
 Meno albumas „Vilnius. Topophilia“ (I tomas, 2014 m.)
 Meno albumas „Vilnius. Topophilia“ (II tomas, 2015 m.)
 Meno albumas „Ne vien Dangus“ (2016 m.)
 Meno albumas „Pozuojantys daiktai“ (2017 m.)
 Meno albumas „Res publica“ (2018 m.)
 Meno albumas „1918–1945 Kaunas–Vilnius “ (2021 m.)
 Meno albumas „Ars libri“ (2022 m.)
 Meno albumas „Litvakų dailės sakos“ (2023 m.)
 Meno albumas „Medžiaginis menas“ (2024 m.)

Moka anglų, rusų bei lenkų kalbas.

 Šeima 
Žmona Renata Valiūnienė (g. 1965 m.- m. 2024 m.), gydytoja ginekologė. 

Sūnūs Giedrius (g. 1989 m.) ir Mantas Gabrielius (g. 2000 m.). Dukros Grytė Marija (g. 1995 m.) ir Elzė Gintvilė (g. 2006 m.).

 Visuomeninė veikla 
 Tailando Karalystės garbės konsulas (nuo 2004 m.) 
 Baltic Management Institute (BMI), Valdybos pirmininkas (nuo 2004 m.)
 Vilniaus komercinio arbitražo teismas, Valdybos narys (2006-2012 m.)
 VšĮ „Investuok Lietuvoje“, Valdybos pirmininkas (2010-2012 m.)
 Asociacija „Investuotojų forumas“  () Lietuvoje, Valdybos pirmininkas (nuo 2007 m.)
 Tarptautiniai prekybos rūmai „ICC Lietuva“, dabar LVK, Viceprezidentas (2007-2010 m.)
 Tarptautinės advokatų asociacijos (IBA) patarėjas
 IBA Žmogaus teisių programos atsakingasis pareigūnas
 IBA Europos Forumo pirmininkas (2004-2006 m.)
 IBA  European Forum (Europos regioninis forumo) Patarėjų tarybos narys (2007-2010 m.)
 IBA Bendrosios profesinės programos (GPP) komiteto narys (2000-2005 m.)
 IBA Advokatų kontorų valdymo komiteto Patariamoji taryba, narys (nuo 2010 m.)
 IBA Advokatų kontorų valdymo komiteto pirmininkas (2020-2022 m. )
 IBA Teisės praktikos skyriaus Viešųjų ir privačių interesų skyriaus patarėjas (nuo 2023 m.)
 Advokatų kontorų tinklo „Lex Mundi“ Vadovaujančiųjų partnerių komiteto regiono vicepirmininkas (2012-2014 m.)
 Vilniaus universiteto Teisės klinika, valdybos narys (nuo 1998 m.)
 Asociacija „Mentor Lietuva“, valdybos narys (nuo 2004 m.)
 „Senamiesčio Rotary“ klubas, narys (nuo 1997 m.)
 Vilniaus klubas, narys (nuo 1998 m.)
 Lietuvos Respublikos Vyriausybės komisija „Valstybės pažangos taryba“, narys (nuo 2015 m.)
 Lietuvos Respublikos Vyriausybės Investicijų patarėjų komisija, narys (nuo 2009 m.)
 Investicijų skatinimo ir verslo sąlygų gerinimo komitetas prie Lietuvos Respublikos Vyriausybės, narys (2007-2010 m.)
 Lietuvos Respublikos Vyriausybės komisija - Ekonominės diplomatijos taryba, narys (nuo 2013 m.)
  Vilniaus getas atminimo 2013 metų minėjimo programai parengti darbo grupė, narys
 Lietuvos valstybinių universitetų tinklo problemoms išnagrinėti ir pasiūlymams parengti darbo grupės vadovas (2011 m.) 
 Lietuvos advokatų taryba, narys, pirmininko pavaduotojas (2002-2005 m.)
 „Vilnius City Oper“ („Bohemiečiai“), Valdybos vicepirmininkas (nuo 2012 m.)
 Viešoji įstaiga „Šiaurės Jeruzalė“, vienas iš steigėjų ir Valdybos narys (nuo 2011 m.)
 Žinių radijas visuomeninės tarybos narys, Verslo tarybos atstovas (nuo 2014 m.)
 Vilniaus universiteto vaikų ligoninės Paramos fondas, Valdybos pirmininkas (nuo 2013 m.)
 Verslo dienraščio Verslo žinios „Lietuvos verslo lyderiai 2014“ konkurso komisijos pirmininkas

 Mecenatystė 
 Vilniaus universiteto vaikų ligoninės rėmėjas, Paramos fondo bendrasteigėjas; Valdybos pirmininkas;
 VšĮ „Vilniaus Miesto Opera“, mecenatas;
 Lietuvos valstybinis simfoninis orkestras, rėmėjas;
 Marijampolės vyrų krepšinio komanda „Sūduvis“, rėmėjas;
 Senųjų Lietuvos žemėlapių albumų, skirtų senovinei kartografijai, sudarymo iniciatorius, leidėjas ir mecenatas. Su „LAWIN“ parama išleista R. Valiūno ir advokatų kontoros kartografijos rinkinys „Lituania in Atlantibus“ 2011 m. LR Kultūros ministerijos buvo pripažintas gražiausiai išleista metų knyga.ldfondas.lt 

 Narystė organizacijose 
 Lietuvos advokatūra, narys
 Lietuvos jaunųjų advokatų asociacija (LJAA), komiteto narys (iki 2005 m.),  valdybos narys
 Tarptautinė advokatų asociacija (IBA), narys
 Tarptautinė jaunųjų advokatų asociacija (AIJA), narys

 Apdovanojimai 
 Lietuvos verslo konfederacijos garbės ženklas;
 2010 m. „Lietuvos Junior Achievement" Verslo Šlovės galerija laureatas;
 2013 m. Šventojo Kristoforo statulėlė - už „meilę ir dosnumą Vilniaus kultūrai“;15min.lt
 2014 m. Metų kultūros mecenato ženklas, Lietuvos Respublikos kultūros ministerija. 15min.lt
 2023 m. apdovanotas valstybės ordino „Už nuopelnus Lietuvai“ Riterio kryžiumi už pasiekimus gerinant Lietuvos verslo ir investicinę aplinką;
 2024 m. Susisiekimo ministerijos apdovanojimas „Už darbą kartu, siekiant bendrų tikslų bei stiprinant Lietuvos susisiekimo sektorių“;
 2025 m. Kauno miesto savivaldybės apdovanojimas „Laisvės kario“ statulėle už svarų indėlį ir aktyvų prisidėjimą prie Kauno miesto ir Lietuvos gerovės stiprinimo.
 2025 m. suteiktas nacionalinio mecenato vardas už per 1,4 mln. eurų paramą viešajai įstaigai „Lietuvos meno pažinimo centras TARTLE“.

 Publikacijos 
Autorius:
2003 m. „Corporate Governance in Lithuania, Latvia and Estonia: the balance between shareholders and other stakeholders“, žurnalas „Leaders' Magazine Yritystalous“, leidėjas „Rastor Publications“
1993 m. „Legal Aspects of Doing Business in Europe/Lithuania“, leidėjas „Kluwer Law & Taxation Publishers“

Bendraautorius:
2004 m. „Company Law in Europe: Lithuania“ (issue 29). Leidėjai - „Butterworths“, „LexisNexis“.
2003 m. „Bendrovių valdymas“. Leidėjas - verslo dienraštis „Verslo žinios“.
1998 m. „Doing Business in Lithuania“. Leidėjai - advokatų kontora „LAWIN Lideika, Petrauskas, Valiūnas ir partneriai“, Lietuvos laisvosios rinkos institutas, Lietuvos ekonominės plėtros agentūra.
1995 m. „Cross Border Debt Recovery“. Leidėjas „Lawyers International INKASSO Limited“. 
 2000 m. Rolandas Valiūnas, Linas Sesickas. „Multidisciplininė praktika Lietuvoje – drausti, leisti, toleruoti?“ Teisės žurnalas Justitia, 2000 m. T. 4-5 (28–29).

 Šaltiniai 

 Nuorodos 
 Rolandas Valiūnas: Biografija 
 „Lietuvos verslo lyderiai 2014“ komisija 
 Verslo teisės virtuozas  (2004 04 23, VŽ, Nr. 77, Savaitgalis, Nr. 16, 1p., "Verslo žinių" archyvas)
 Žmonės: Rolandas Valiūnas  (Verslo žinios)
 100 Lietuvos turtingiausių žmonių: Rolandas Valiūnas 

 Kita 
Lietuvos architektų „Trimonis architects“ suprojektuotas multifunkcis kompleksas „U40“ pelnė apdovanojimą viename iš prestižiškiausių pasaulio architektūros ir interjero dizaino festivalių „World Architecture Festival“ (WAF). Kompleksą „U40“ sudaro privati gyvenamoji rezidencija, Lietuvos meno pažinimo centras „Tarle“ ir jo meno kolekcijos saugykla, Tailando Karalystės konsulato patalpos, konferencijų salė. Komplekso vidiniame kieme veikia nustatytais laikais viešai prieinama lauko skulptūrų paroda; lauko terasoje, iš kurios atsiveria įspūdinga Vilniaus senamiesčio panorama, nuolat vyksta įvairūs renginiai.

Kategorija:Lietuvos verslo teisės advokatai
Kategorija:Lietuvos advokatų tarybos vicepirmininkai
Kategorija:Lietuvos jaunųjų advokatų asociacijos prezidentai
Kategorija:Garbės konsulai Lietuvoje
Kategorija:Lietuvos visuomenės veikėjai
Kategorija:Lietuvos mecenatai
Kategorija:Lietuvos meno kolekcionieriai